DISSERTATIO  MEDICA 


INAUGURALIS 


CYNANCHE  TONSILLARI. 


AUCTORE  FRANCISCO  CORBAN. 


Quoniam  instituta  hujus  inclytae  Acad^^miae 
non  sine  sapienti  consilio  postulant,  singulos, 
antequam  summos  in  medicina  honores  ca¬ 
pessant,  specimen  diligentiae  suae  aliquod  in 
lucem  proferre  j  idcirco  his  decretis  aequo 
animo  accedo  :  sed  multos  in  mente  mea 
agitans  morbos  qui  genus  humanum  per  vitae 
decursum  infestant,  tandem  res  plurimae  me 
inducunt  ut  de  Cynanche  hoc  tempore  trac¬ 
tem  ;  non  spe  aliquid  novi,  de  re  adeo  trita 
proferendi  adductus  j  sed  hunc  morbum 
saepe  mihi  accidit  videre,  et  praesertim, 
quia  ea  res  magnum  dolorem,  et  incommo- 

(Ium,  non  semel  mihimet  attulit.  Nosologi 
species  quinque  diversas  Cynanches  memo¬ 
rant,  et  pro  varietate  ^edis  morbi  nomina 
varia  singulis  propria  imposuerunt ;  et  quam¬ 
vis  historiam  rationemque  medendi  omnium 
disserere  velim  ;  tamen  tempus  et  limites 
hujus  operis  me  omnino  vetant,  aliis  et  gravi¬ 
bus  negotiis  implicatum.  Quamobrem  de 
harum  una  in  hac  dissertatione  perpauca  di¬ 
cere  consilium  est.  Graeci  nominibus  variis, 
scilicet,  Cynanche,  Synanche,  et  Paracyn- 
anche,  &c.  partibus  allectis  originem  habenti¬ 
bus,  ad  hunc  morbum  distinguendum,  uti 
solebant.  Omissis  tamen  disputationibus,  de 
nomine  quod  huic  morbo  imponi  debet,  hic 
dicere  satis  est,  Cullenum.  celeberrimum, 
generi  sequentem  definitionem  protulisse : 

Pyrexia  aliquando  typhodes  ;  rubor  et  do¬ 
lor  faucium,  deglutitio  et  spiratio  difficiles, 
cum  angustiae  in  faucibus  sensu.’’  Sed 
quamvis  maxima  laus  illi  viro  insigni  merito 
debeatur,  ob  accuratissimum  conspectum  at¬ 
que  mirandum  ordinem  morborum  5  tamen 
hunc  non  adeo  felicem  in  hac  quam  in  plu¬ 
rimis  descriptionibus  aliis,  ut  credam  addu¬ 
cor  ;  nam  in  plerisque  Cynanche  Tonsillaris 

exemplis,  spirandi  difficultas  abest,  et  in 
Cynanche  Maligna  fere  nunquam  videtur; 
et  species  Parotidea  dicta,  sedem  extra  fauces 
omnino  tenens,  me  judice,  in  ea  definitione 
non  includi  potest ;  contra  Laryngitem,  qui 
locum  in  Nosologia  vero  meretur,  “  malum 
quo  non  aliud  velocius  ullum’^  aut  exitiale ; 
et  a  quo  res  publica,  nonnulla  summa  decora 
nuper  amisit,  in  silentio  praeterivit.  Prae¬ 
claro  Doctori  Duncan,  juniori,  videtur,  *  va¬ 
rias  species  paucis  sequentibus  verbis  posse 
melius  complecti ;  ‘‘  inflammatio  eam  partem 
faucium  afficiens,  per  quam  aer  in  respirati¬ 
one  transit.’^  His  igitur  praepositis,  nunc  ad 
rem  ipsam,  cui  animum  in  paginis  sequentibus 
attenturus  sum,  progrediar,  ne  fines  neces¬ 
sarie  praescriptas  transeam.  Cullenus,  Cy¬ 
nanche  Tonsillari  inter  classem  Pyrexiarum 
et  ordinem  Phlegmasiarum  collocata,  sic  de¬ 
finit  :  “  Morbus  membranam  faucium  mu¬ 
cosam,  praecipue  tonsillas,  tumore  et  rubore 
afficiens,  cum  febre  synocha.’^  Prima  hujus 
morbi  incipientis  indicia  sunt,  dolor  et  tumor 
partes  musculosas  glandulasque  praesertim 

occupans,  ad  uvulam  velum  pendulum  palati 

% 

extendens,  simul  cum  rigore  et  frigoris  sensu 
sese  ostendens  5  deglutitione  dolorifica,  et 
non  sine  labore  peracta,  propter  tonsillarum 
magnitudinem,  una  vel  utraque  quarum  mag¬ 
nopere  adaucta  sunt ;  aeger  nunc  male  con¬ 
queritur,  simulatque  calor,  aliaque  pyrexiae 
signa,  cum  gutturis  asperitate,  adsunt ;  pul¬ 
sus  plerumque  frequens,  durus,  et  validus  ;  et 
si  os  aegri  aperiamus,  et  fauces,  lingu4  cum 
spatula  depressa  inspicimus  ;  tonsillae  et 
partes  vicinae,  tumidae,  rubrae,  angustatae, 
et  inflammatae,  quantum  videri  potest,  prae¬ 
ter  solitum  apparent ;  atque  magna  materiae 
viscidae  copia  assidue  et  non  sine  difficul¬ 
tate  excretae,  oblinitae ;  uvula  quasi  prolata 
videtur,  nam  ad  marginem  oris  fere  ante 
oculos  versatur ;  lingua  tumida  imprimis  al¬ 
bida,  postea  colorem  fuscum  induens,  et  in 
nonnullis  exemplis  extra  dentes  et  labia  pro¬ 
minens  y  saliva  ubertim  effunditur  viscida : 
maculae  albae  passim  super  tonsillas  sparsae 
aliquando  in  conspectum  veniunt ;  vox  rauca, 
dolor  in  partibus  affectis  lancinans ;  degluti¬ 
tio,  praecipue  salivae,  parum  difficilior  fit, 
nam  inflammatio  aditum  ad  pharyngem  adeo 

coarctat,  ut  nihil  nisi  in  parva  magnitudine 
et  molle  exsorberi  potest :  forsan  notatu  dig¬ 
num,  rebus  sic  habentibus,  solida  facilius 
quam  fluida  aegrum  devorandi  potestatem 
habere  ;  inflammatione  praesertim  graviter 
ardente ;  in  casibus  nonnullis  una  tonsilla¬ 
rum  per  aliquot  dies  morbo  solum  afficitur, 
deinde  metastici  quasi  facta,  subito  ad  alte¬ 
ram  transit ;  aliis  autem  neque  perpaucis  am¬ 
bae  simul  afficiuntur,  et  sese  adeo  propin¬ 
quant,  ut  suffocatione  miserum  minitari  vide¬ 
antur.  Haec  Cynanchae  species  nunquam  con¬ 
tagiosa,  sed  haud  raro,  in  quibusdam  tempes¬ 
tatibus,  forma  epidemici  grassatur.  Morbo 
progrediente,  omnia  in  pejus  symptomata 
ruunt :  difficultas  deglutiendi  et  forsan  respi¬ 
randi,  constrictionis  faucium  sensus,  magis 
magisque  aegrotantem  turbat,  dolor  totam 
noctem,  et  somnum  saepe  in  fugam  conjiciens 
adest.  His  omnibus  malis  simul  prementi¬ 
bus,  aeger  ore  aperto  in  cubiculo  sedet  erec¬ 
tus,  capite  et  humeris  elatis,  et  si  aliquid  bi¬ 
bere  nitatur,  aut  per  nares  subito  ejicitur,  ob 
motum  pharyngis  con vulsi vum,  ejus  irritati¬ 
one  excitatum,  aut  in  laryngem  injicitur,  subi¬ 
tam  minitans  mortem.  Inflammatio  per  Eus- 

tacheanam  tubam  serpens,  surditatem  inter¬ 
dum  levem  gignit :  haec  adeo  molesta  affec¬ 
tio,  anginam  malignam  aliquando  excipiens, 
per  totum  vitae  decursum  remanet.  Sed 
in  hominibus  struma  imbutis,  hoc  praecipue 
accidit.  Secretio  salivae  augetur,  et  inter 
somnum,  si  somnus  sit,  ab  angulis  oris  stillat. 
Nunc  Pyrexia  magis  urgens  ictus  arteriarum 
pleniores  et  validiores  fiunt.  Noster  Cl.  Gre- 
gory  casum  insignem  memorat,  in  quo  pulsus 
usque  ad  centum  et  quadraginta  numerari 
potuit,  sed  aliter  signa  non  periculosa  fue¬ 
runt  :  capitis  dolor,  oculi  suffusi  et  turgidi, 
eum  totius  faciei  rubore  apparent,  et  sitis  cui 
vix  indulgere  potest  aegrum  maxime  turbat. 
Delirium  et  coma,  rivo  sanguinis  venosi,  cap¬ 
ite  impedito,  ob  partium  tumidarum  pressu¬ 
ram,  interdum  superveniunt.  *  Ex  summa 
auctoritate  quoque  habemus,  homines  hoc 
morbo  laborantes,  interdum  e  vita  tolli,  prop- 

■j 

ter  inediam,  tumefactione  adeo  gravi  ut  tran¬ 
situm  alicujus  ventriculo  impediat.  Auctor 
praeclarus  idem  casum  memoriae  prodidit,  in 
quo  nonnulli  sensus  externi  compressione 


*  Vide»<Wilson  on  Febrile  Diseases. 

cerebri  imminuti  sunt  ;  sed  hoc  rarissime 
evenit :  periculum  quod  in  hac  anginae  spe¬ 
cie  maxime  timendum  est,  ne  inflammatio 
ambas  simul  tonsillas  ita  afliciens  ut  nec  ab 
ore  in  pulmones  aditum  praebeat  unde  suffo¬ 
catio  oriri  potest,  nec  a  palato  in  ventricu¬ 
lum,  inediam  minitans,  sinet.  Sed  Quarin  in 
opere  de  febribus,  sequentia  verba  habet : 
“  Funestissima  est  angina  quae  nec  in  fauci¬ 
bus  nec  in  cervice  quicquam  conspicuum  ex¬ 
hibet.”  Antequam  hanc  partem  rei  confici¬ 
mus  operae  pretium  est  memorare,  inflam¬ 
mationem  Cynanche  Tonsillarem  comitan¬ 
tem,  usque  ad  tracheam  haud  raro  serpen¬ 
tem,  Cynanche  Trachealem,  Croup  dictam, 
interdum  producere,  et,  morbo  progrediente, 
quum  maxima  difficultas  spirandi  supervenit, 
summa  cur4  nos  uti  decet,  ne  morbus,  de  quo 
sermo  est,  in  hoc  malum  transiret. 

'  i ;  *  ■  i  . 

CAUSAE  REMOTAE. 

Hae  haud  male  dividuntur  in  praedispo- 
nentes^  vel  quae  homines  ad  morbi  ingressum 
proclives  reddunt ;  et  excitantes^  vel  quae 

xnorbum  ipsum  producunt.  De  prioribus  in 
hoc  loco  perpauca  dicere  consilium,  deinde 
ad  alias  proprio  ordine  progrediemur.  Tem¬ 
pestas  anni,  praecipue  finem  versus  autumni 
vel  veris,  inter  praedisponentes  locum  habere 
conspicuum  me  judice  meretur,  propter  mu¬ 
tationem  a  calore  ad  frigus  subitam,  quae 
hoc  tempore  saepe  accidit.  Regiones  frigidas 
et  septentrioni  appropinquantes  magis  quam 
terram  australem  infestat ;  nam  in  tali  regi¬ 
one,  transitus  et  temperiei  varietates  saepius 
observantur,  ut  noster  praeclarus  professor 
in  erudito  et  eleganti  ejus  opere  mentionem 
facit ;  ^  sed  propriis  verbis  mihi  licet  uti : 
“  Quod  coelum  ipsum,  sub  quo  degunt  ho¬ 
mines,  nonnunquam  aegros  facit,  unicuique 
enim  regioni,  suum  inest  vitium,  sive  cali¬ 
dior  justo  ?sive  frigidior  fuerit,  sive  varia, 
multisque  et  subitis  tempestatis  mutationibus 
obnoxia.”  Mares  potius  quam  feminas  hic 
morbus  plerumque  aggreditur  :  ob  hanc  rati¬ 
onem,  quod  causis  excitantibus  postea  memo¬ 
randis  magis  objecti  sunt.  Juvenes  homines¬ 
que  robustos  et  saepe  rufos  temperamento 


*  Vide  Gregory’s  Consp.  Med.  Therapeut. 

sanguineo  praeditos,  prae  ceteris  aggredi  vi¬ 
detur  5  sed  nulla  aetas,  vel  corporis  habitus, 
i  omnino  immunis  existit;  accessus  morbi  ejus¬ 
dem  priores,  propter  vasorum  sanguinis  fau¬ 
cium  debilitatem,  quae  inflammatione  antea 
affectae,  .  proclivitatem  reditui  hujus  mali 
praebent  Omnes  qui  musculos  faucium  per 
longum  tempus,  expiratione  nimis  vehemen- 
te  frequenter  exercent.  Cynanchae  Tonsillari 
magis  obnoxii  videntur  :  sicuti  praecones, 
cantatores,  tubicines  ;  his  quoque,  addetur, 
qui  liquores  spiritu osos  et  diaetam  lautam 
extra  modum  sibi  saepe  indulgent. 


CAUSAE  EXCITANTES. 

Viri  fere  omnes,  artem  medicinae  facien¬ 
tes,  hac  re  consentiunt ;  frigus  praecipue  hu¬ 
more  onustum  et  corpori  sudanti  admotum, 
generi  humano  morbos  haud  paucos  afferre  ; 
inter  quos  Cynanche  Tonsillaris  insigne  prae¬ 
bet  exemplum.  Sed  ut  multum  pendet,  de 
quibusdam  corporis  conditionibus  frigori  ob¬ 
jecti,  hunc  statum  peculiarem,  quam  brevis¬ 
sime  exponere  operam  dabo.  Corpore  calente, 

et  maxime  sudore  madido,  si  aeris  frigidi  aura 
in  partem  ejus  quandam  solam  dirigatur,  pars 
illa,  et  saepe  per  consensum,  alterae  vicinae 
magis  afficiuntur,  quam  si  totum  corpus  ei 
frigori  expositum  esset.  Sic,  si  post  exercita¬ 
tionem  nimiam,  cameris,  vel  aliis  locis  cali¬ 
dis,  currendo,  vel  cursum  ad  numeros  mo¬ 
vendo,  aeger  collum  vestis  denudans  solitae, 
in  aera  frigidissimum  praecipue  gelu  praes¬ 
tante,  transeat,  malum  subito  excitatur ;  hinc 
quoque  hominem  in  cubiculo  calido  quies¬ 
centem,  adeo  graviter  afficit  aer  externus  fri¬ 
gidior,  per  rimam  fenestrae,  vel  ostii  in 
unam  tantum  corporis  partem,  irruens  :  cum 
idem  homo  in  aera  illum  frigidiorem,  sine 
ullo  incommodo,  forsan  exire  potuit,  nam 
solitam  excretionem  hoc  modo  per  cutem  re¬ 
primit,  et  auctam  muci  secretionem  ad  fau¬ 
ces  et  tonsillas  derivat.  Exempla  haud  rara 
habemus,  qua  potus  frigidi,  corpore  aestuante, 
et  equitatio  vehemens  ventum  contra  septen¬ 
trionalem  et  aridum,  hunc  morbum  attule¬ 
runt.  Inter  has  causas  solitae  evacuationis 
suppressio  et  spicula  ossis  acuta  tonsillas  vi 
mechanica  irritans  enumerantur.  Sed  om¬ 
nium  rerum  quae  hunc  morbum  excitant, 

nullae  citius,  et  ob  hanc  rationem  magis  me¬ 
tuendae,  effectum  producunt  quam  acida,  et 
alkalina  caustica,  errore  infelici,  vel  consilio 
in  os  sumpta ;  nam  exedendi  vi  praedita,  aut 
partem  in  toto  abolent,  vel  inflammationem 
adeo  subitam  inducunt,  ut  vita  aegri  suffoca¬ 
tione  in  periculo  versetur.  Doctorem  Boyton, 
cujus  praelectionibus  olim  Eblanae  adfui, 
casum  hujusmodi,  ad  quem  erat  vocatus,  nar¬ 
rantem,  in  memoria  teneo ;  et  quoniam  hanc 
rem  perspicuam  reddit,  et  sectione  tracheae 
nonnullis  exemplis  opus  esse  docet,  narrati¬ 
one  mihi  dignum  videtur,  quoniam  leges 
acadeinicae  non  prohibent.  * 


*  J.  B.  aet.  25,  labourer,  of  stout  plethoric  habit,  and 
sanguine  temperament,  was  induced  to  take  a  glass  of 
fluid  which  lay  on  the  counter  of  an  ale-house  to  which 
he  frequently  went  for  whisky.  In  the  act  of  swallowing 
it,  he  perceived  that  it  was  sulphuric  acid;  but  not  before 
a  small  portion  had  passed  inio  the  pharynx  :  violent  in- 
flammation  immediately  setting  in,  Dr  Boyton  was  sent 
for,  and  (to  use  his  own  words)  he  could  actually  see 
the  tonsils  enlarging,  so  rapid  was  its  progress,  ali  raear 
sures  to  put  down  the  inflammation  proving  ineffectual. 
The  man  was  threatened  with  instant  suifocation;  his 
face  became  livid ;  the  eyes  protruding  from  their  sock- 

TERMINATIONES. 

Fines  aliis  phlegmasiis  •  communes  Cy¬ 
nanche  Tonsillaris  dicitur  habere,  viz.  Reso¬ 
lutionem  et  Suppurationem,  sed  scirrhus  vel 
gangraena,  quamvis  inter  terminationes  enu¬ 
merantur,  rarissime  apparent.  Per  Resolu¬ 
tionem  intelligimus,  cum  inflammatio  subsi- 
det,  et  partes  in  quibus  sita  est,  integras  om¬ 
nino  relinquit,  et  hanc  finem  prae  ceteris 
exoptandam  et  summa  cura  promovendam. 
Adesse  futuram  sequentia  signa  indicant,  fe¬ 
bris  leviter  urgens,  respiratio  facile  peracta, 
*'♦  .. . 

Ci  i  ■  _ 

ets ;  and  his  extremities  cold.  Dr  Boyton  proposed  the 

£  operation  of  bronchotomy,  to  two  surgeons  who  were  pre- 

sewt ;  but  they  were  decidedly  against  it,  refusing  to 

have  any  share  in  the  responsibility,  if  it  were  performed. 

However,  the  man^s  distress  became  so  urgent,  that  un- 

less  immediate  relief  was  procured,  and  by  the  operation, 

ali  hopes  of  saving  him  would  be  lost.  The  operation 

was  performed,  and  with  the  most  marked  and  speedy 

success.  The  respiration  was  restored,  the  inflammation 

/ 

of  the  throat  in  a  short  time  put  down,  and  the  man  had 
a  most  complete  recovery. 


DE  CYNANCHE  TONSILLARI.  13 

iter  ad  ventriculum  non  impeditum,  inflam¬ 
matio  alte  rubra  et  sine  maculis,  partes  te¬ 
gentibus,  secretio  urinae,  vel  sudoris  eruptio, 
sua  sponte  aucta,  vel  remediis  idoneis  effec¬ 
ta,  saliva  quinque,  vel  sex  diebus  elapsis  co¬ 
piosa,  et  ab  ore  manans,  cum  alvi  solutione 
levi :  haec  omnia  dico  felicem  terminationem 
indicant. 

Suppuratio. — Si  inflammatio  remediis  ni¬ 
hilominus  idoneis  adhibitis,  sine  ullis  diminu- 
tionis  signis  assidue  perstet,  circiter  quintam 
vel  sextam  diem,  haec  terminatio  jure  expec- 
tanda  est.  Sed  hanc  revera  accidisse  ad 
symptomata  nunc  enumeranda,  attentio  nos 
certiores  faciet :  partes  affectae  cum  signo¬ 
rum  Pyrexiae  diminutione  pallidiores  fiunt. 
Aeger  rigore  levi  et  partium  sensu  pulsatili 
nunc  corripitur :  sed  sine  gravi  dolore  qui 
illum  priore  stadio  turbavit.  Ictus  arteria¬ 
rum  fit  plenior  et  mollior,  et  pure  nunc  for¬ 
mato.  Materia  aut  in  abscessu  simplici  vel 
cellulis  plurimis  sedem  habet.  Suppuratio 
in  inferiore  parte  tonsillarum  interdum  acci¬ 
dit,  et  deinde  tumore  dirupto  :  humor  in 
ventriculum  transiens  vomitum  aut  nauseam 
movet.  Sed  in  os  saepius  immissa  purulenta 

et  aliquando  sanguine  tincta,  quamvis  sapo¬ 
rem  admodum  ingratam  efficit,  tamen  exitum 
felicem  edicit.  Hac  evacuatione  effecta,  symp¬ 
tomata  de  quibus  antea  vix  sperare  licuit 
nunc  ad  valetudinem  subitd  spectant,  et 
aeger,  qui  in  summo  periculo  sese  forsitan 
putavit,  nunc  sine  difficultate  spirandi,  et 
quidquid  vult  sorbendi,  vim  se  habere  sentit. 
Sed  hanc  adeo  faqstam  terminationem  sem- 
per  eventuram  nobismetipsis  persuadere  non 
possumus  ;  nam  interdum  in  gangraena  desi¬ 
nit,  sed  feliciter  non  saepe  evenit.  Nostro 
praecl.  Gregory  talem  exitum  nunquam  vi¬ 
dere  accidit :  tamen  ut  memoriae  proditum, 
exempla  ejus  non  deesse,  paucis  quam  brevis¬ 
simis  verbis  in  hoc  loco  mihi  dignum  videtur. 
Gangraenam  esse  supervenientem  judicamus, 
si  post  vehementiam  doloris  insolitam  et  alia 
prius  dicta  symptomata,  aeger  quietus,  et 
fere  sine  molestia  jaciat,  faucibus  nunc  inspec¬ 
tis,  partes  quae  paulo  antea  ruberrimae,  hu- 
midae,  et  turgidae,  sese  in  conspectum  fere¬ 
bant,  nunc  colorem  rubrum  amittere,  et  sub¬ 
nigrum  vel  fuscum  siccum  et  inequalem  in¬ 
duere  aspectum  incipiunt.  Pulsui  antea 
pleno  aut  valido  nunc  parvus,  debilis  et  in- 

equalis  succedit.  Si  his  addantur,  deglutitio 
maxime  dolorifica,  pedes  sudore  gelido  ob¬ 
tecti,  odor  spiritus  pene  intolerabilis,  et  inter^ 
dum  tendinum  subsultus,  aegrum  in  mortis 
articulo  adesse  nihil  dubitandum.  Sed  haec 
signa  adeo  periculosa  ad  Anginam  malignam 
aptius  pertinent. 


DIAGNOSIS. 

Omnium  medicinam  facientium,  me  judice, 
animos  summa  cura  ad  studium  Diagnosis 
conferre  refert ;  nam  medicus  qui  signis  probe 
peritus  in  quibus  morbi  maximam  inter  se 
similitudinem  habentes  discrepant,  vel  ullo 
modo  consentiunt,  medendi  rationem  intre¬ 
pide  admovet,  summa  cum  laude  sibi,  et 
magno  ejus  aegri  forsan  commodo,  et  si  stu¬ 
diis  aut  spe  frustratis  aeger  ad  sanitatem  non 
redeat,  hoc  saltem  solatium  habebit,  ea  quae 
fieri  debent,  per  inscientiam  esse  haud  om¬ 
nino  omissa.  Nunc  ad  alteram  partem  spec¬ 
tamus  :  si  morbum  illi  objectum  omnino  nes¬ 
ciat  quomodo  ab  aliis  differat,  vel  de  casus 
natura  in  sententia  ejus  fluctuat,  ludibrio 

amicis  aegri  circa  lectum  astantibus  sem- 
per  erit,  et  vitam  adeo  caram  ejus  curae  sub¬ 
jectam,  aut  in  summum  descrimen  adducet, 
aut  hominem,  illo  nimis  fretum,  vivis  subito 
abrepet.  His  rite  pensitatis  satis  constat, 
quanti  interest  ut  medici  in  hac  parte  disci¬ 
plinae  fieri  periti.  Inter  morbos  quibuscum 
aliquid  Cynanche  Tonsillari  sit  similitudinis, 
quatenus  sciam.  Cynanche  Malignam,  Tra¬ 
chealem,  et  Luem  Veneream,  sedem  in  amyg¬ 
dalis  tenentem  recenserem.  De  his  perpauca 
disseram.  Cynanche  Tonsillaris  ab  tracheali, 
me  judice,  facile  distingui  potest ;  propter  in-  ^ 
spirationem  stridulam,  vocem  admodum  rau¬ 
cam,  tumorem  fere  nullum  in  faucibus  ap¬ 
parentem,  et,  prae  omnibus,  tussim  peculiari¬ 
ter  huic  morbo  clangosam,  quae  in  Cynanche 
Tonsillari  nunquam  molestat.  Morbus  de  ^ 
quo  agimus  a  Cynanche  Maligna  signis  se¬ 
quentibus  est  plerumque  dignoscendus  :  haec 
robustos,  aetate  virides,  valetudine  et  san¬ 
guine  florentes,  rufos,  ut  Sydenhamus  memo¬ 
rat,  praecipue  infestare  solet  :  illa,  altera 
parte,  debiles,  infirmos,  tenerosque  pueros, 
feminas  potius  quam  mares,  et  ex  aliis  morbis 
revalescentes,  adoriri  consuescit :  una  frigori 

altera  contagioni  originem  debet.  Cynanche 

Tonsillarem  pulsus  plenus,  durus  et  validus, 

» 

cum  febre  synocha  comitatur,  et  sanguis,  si 
baemorrhagiis  vel  vaena  secta  comparetur, 
superficiem  albam  coriaciam  ostendit :  sed 
malignam,  febris  typhoida  cum  summa  viri¬ 
um  prostratione,  pulsu  parvo  et  debili  non¬ 
nullis  etiam  exemplis  irregulari  comitatur ;  et 
sanguis,  si  missus  fuerit,  laxus  et  quasi  solu¬ 
tus  conspicitur.  Epistaxis  et  diarrhoea,  ut 
antea  dixi,  finem  saepe  faustam  tonsillaris  in¬ 
dicantes  ;  in  maligna  periculum,  si  non  mor¬ 
tem  in  propinquo  denunciant :  nulla  cutis 
eruptio  in  una  ipsam  ostendit  quae  in  corpo-c 
ris  quadam  parte  fere  semper  in  altera  ap-'^ 

o 

paret.  Ab  Lue  Venerea  distinguitur,  ex  eo 
quod  ulcera  in  superficie  tonsillarum  nun¬ 
quam  formantur,  et  quamvis  inflammatio  in 
suppurationem  saepe  abiit,  et  abscessus  con¬ 
ficit,  tamen  veri  ulceris  venerei  aspectum, 
cum  margine  duro  elevato,  et  ima  parte  sor- 
dida,  vix  unquam  induit;  hisque  addentur  his¬ 
toria  aegri  prior  et  morbus  absque  febre  et 
pede  tardo  progrediens  et  substantiam  amyg¬ 
dalarum  subito  erodens.  Ratio  est  nulla  cur 
in  errorem  incidere  possimus.  j 

c 

PROGNOSIS. 

Prognosis,  quod  ad  vitam  attinet,  in  hoc 
morbo  fausta  et  propitia  fere  semper  haben¬ 
da  est ;  praecipue  si  remedia  affectioni  ido¬ 
nea  ipso  temporis  articulo  adhibeantur  ;  et  si 
in  corpore  prius  sano,  nullo  alio  morbo  comi¬ 
tante  accedit.  Sed  nos  scire  oportet,  exem¬ 
pla  non  deesse,  quorum  exitus  in  dubia  fue¬ 
runt  5  quamobrem  prognosin  caute  dicen¬ 
dam  mihi  videtur  5  sed  ut  symptomata^  quae 
faustam,  vel  infelicem  finem  denunciant,  sub 
capitulo  de  terminatione,  antea  memorato, 
dare  sumus  conati :  ad  hanc  partem  remittere 
lectorem  benignum  rogamus,  quia  nihil  in 
hoc  loco  opus  iteratione  putamus,  sed  tem¬ 
pore  me  monente,  ad  morbi  medelam,  nunc 
progrediar. 


RATIO  MEDENDI. 

In  curatione  hujus  morbi  tractanda,  con¬ 
silia  sunt,  febrem  mitigare  et  resolutionem. 


DE  CYNANCHE  TONSILLARI. 


19 


si  fieri  potest,  inducere  ;  si  non,  signa  moles¬ 
ta  submovere.  Sed  in  diversis  stadiis,  diver¬ 
sis  remediis  saepe  nobis  utendum.  Imprimis, 
regimen  antipblogisticum,  frigore  solum  ex¬ 
cepto,  adhibendum ;  nam  inter  causas  exci¬ 
tantes,  id  jure  memoratur ;  igitur  pro  reme¬ 
dio,  nullo  modo  habendum  5  simul  atque  ae¬ 
grum  in  domo  vel  lecto  continere,  et  omnem 
praecipue  vocis  exercitationem  vitare  necesse 
est.  Morbo  incipiente,  signisque  febris  ad¬ 
huc  mite  urgentibus,  emetica  tempestive  ad¬ 
hibita,  maxime  prosunt,  quia  halitum  cutis 
restituere  adjuvant,  cujus  suppressionem,  in 
parte  operis  priore,  insignem  esse  causam 
morbi  memoravimus.  Mane  post  emesin,  si 
aeger  facile  sorbeat,  sub-muriatem  hydrar- 
gyri,  scammonia  vel  jalapa  conjunctam,  su¬ 
mat,  et  horis  quatuor  vel  quinque  postea,  so¬ 
lutionem  salis  medii,  sicuti,  sulphatem  mag- 
nesiae  cum  infuso  sennae  admistam,  actio¬ 
nem  pulveris  maturare,  et  plenam  alvi  solu¬ 
tionem  efficere.  His  cum  pedeluvio  tepido 
omni  nocte,  et  fascia  lanea  circa  fauces  ex¬ 
ternas,  linimento  ammoniae,  &c.  prius  illini- 
tas,  morbus  saepe  in  principio  cedet :  sed 
quibusdam  diebus  elapsis,  antequam  medicus 

aegrum  vidit,  remediis  omnino  neglectis,  aut 
nullo  commodo  adhibitis  5  et  si  inflammatio  et 
alia  ^igna  maxime  urgent,  ad  sanguinis  de¬ 
tractionem  prout  res  postulare  videatur,  repe¬ 
tendam;  octo  vel  septem  hirudinibus  vel  e  vae- 
na  brachii  sine  mora  confugere  oportet ;  sed 
si  propter  deglutiendi  dolorem,  cum  solida 
tum  liquida  aeger  per  aliquot  dies  recuset, 
debilitas  talem  abstinentiam  naturaliter  exci- 

o 

piens,  causa  esse  idonea  videtur  cur  venae- 
sectionem  generalem  repetere  timemus.  Re¬ 
bus  sic  se  habentibus,  quidam  venas  raninas 
incidere,  vel  superficiem  tonsillarum  ipsarum 
leviter  distringere  suadent:  illud  ineptum 
esse  remedium  Culleno  semper  visum  est ; 
sed  hoc  a  professore  cel.  Home  ^  multum  et 
merito  laudatur.  Epispastica  et  rubifacientia 
gutturi  admota,  auxilium  insigne  praebent;  in 
nonnullis  et  haud  paucis  exemplis,  cursum 
sistendi  morbi  profecto  vim  habere  videntur; 
sed  partem  hirudinibus  morsam  ab  lyttae  ac¬ 
rimonia  unguento  simplici  defendere  necesse 
est,  ne  stranguria  et  omnia  ejus  incommoda 
aegrum  molestent.  Forsan  hic  notatu  dignum. 


*  Audi  Praelect.  Clinicas. 

vesicatorium  amplum  et  acre  maxime  antepo¬ 
nendum,  nam  si  praeter  modum  diutius  reti¬ 
netur,  praecipue  in  pueris,  actione  solita  haud 
celeriter  concitata,  procul  dubio  noxium  erit, 
partis  jam  inflammatae  irritationem  augendo, 
et  ob  eam  rem,  rivum  sanguinis  majorem  ei 
quasi  invitando,  os  et  fauces  astringenti  gar- 
garisma  leni  aegrum  saepe  in  dies  detergere, 
haud  parvi  interest,  et  aquae  tepidae  vapores 
inhalare,  per  instrumentum  a  Mudge  inven¬ 
tum,  per  totum  morbi  decursum  valde  ad¬ 
juvat. 

Enema  domesticum  hora  somni  haud  sine 

fructu  injiciendum,  praesertim  si  non  sine 

maximo  dolore  purgantia  absorberi  possint. 

Sed  inflammatio  adhuc  perstans  post  sex  aut 

septem  dies,  aut  cum  dolore  pulsatili,  sed  in 

minore  gradu  urgenti  signis  remissionis  non 

apparentibus,  suppurationem  adesse  nunc 

suspicare  licet.  Spe  resolutionis  omni  frus- 

/ 

trata,  et  medicamentis  jamjam  praescriptis 
nunc  abjectis,  ad  cataplasmata  calida  iterum 
iterumque  repetita,  cum  vapore  aquae  cali¬ 
dae  aceto  admistae,  extemplo  confugiendum. 

Haec  adjuvare  et  suppurationem  celeriter 
promovere,  gargarismate  decocto  hordei  aliis- 

que  hujusmodi  compositis,  ad  fauces  reteBtis, 
sine  ulla  agitatione,  ut  vulgo  praescriptum, 
saepe  in  dies  uti  oportet.  Pure  nunc  formato, 
si  abscessus  non  sua  sponte  dirumpantur,  scal¬ 
pello  eos  aperire,  sed  caute  necesse  est :  post 
pperationem  symptomata  brevi  subsident,  et 
gargarismata  paucos  dies  admota,  curationem 
plerumque  conficient. 

Si  signa  quae  antea  diximus  gangraenae 
accessum  indicant,  morbo  vini  et  cinclionae 
usu  interno  libere  exhibito,  etiam  cum  sti¬ 
mulis  parti  admotis,  veluti  capsici  annui  in¬ 
fuso  vel  tinctura,  acido  muriatico  et  aliis, 
prompte  occurrere  opus  est.  Diaetam  per 
totum  morbi  decursum  tenuem  esse,  ex  hor-' 
dei  vel  avenae  decoctis,  cum  fructibus  matu¬ 
ris  et  subacidis,  maxime  constare  decet.  Quid 
multa?  convalescentem  in  memoria  tenere 
oportet.  Cynanche  Tonsillarem  admodum  re¬ 
ditui  proclivem,  et  a  laxitate  vasorum,  prop¬ 
ter  priorem  accessum,  haud  raro  originem 
ducere.  Itaque  causas  remotas,  et  prae  om¬ 
nibus  frigus,  illum  evitare  refert. 


Excudebat  C.  Stewart. 


